EkBass/fiwiki-20250220-pages-articles huggingface dataset:
Armas Vainio

Armas Vainio (6. marraskuuta 1923 Vaasa – 26. elokuuta 2003 Vaasa) oli taiteilijaprofessori, taidemaalari ja kuvataiteilija. ==Henkilöhistoria== Vainion vanhemmat olivat Jaakko Vainio ja Aino Somppi ja puoliso Kerttu Kiikka. Hän opiskeli Vaasan Taideyhdistyksen Piirustuskoulussa vuosina 1947-1948 ja Vapaassa Taidekoulussa 1948-1950. Italiassa hän opiskeli Accademia di Belle Arti di Firenzessä vuonna 1951. Professorin arvonimen Vainio sai vuonna 1981. Vainio oli nimeään kantavan taidesäätiön jäsen vuodesta 1993. == Taiteellinen tuotanto == Vainion teoksia oli ensimmäisen kerran esillä näyttelyssä Vaasassa vuonna 1947. Hän oli etevä eteläpohjalaisen talonpoikaiskulttuurin ja -maiseman kuvaaja, joka maalasi lakeuden jokilaaksoja, peltoaukioita ja pihapiirejä. Vainion aiheita olivat myös tupainteriöörit ja körttikansa. Hänen tauluissaan näkyy usein tavallisia pihojen ja piennarten kukkia, mutta hän maalasi myös asetelmia. 1960-luvulla Vainio kokeili erilaisia maalaustyylejä ja aiheita ja hänen taiteeseensa jäikin sittemmin vahva pelkistäminen ja abstraktion käyttö. Vainio osallistui lukuisiin kotimaisiin ryhmä- ja yksityisnäyttelyihin, festivaaleihin ja ryhmätöihin. Ulkomailla hän osallistui useihin Vaasan taiteilijoiden ja Waasaryhmän näyttelyihin Uumajassa, Malmössä, Kielissä, Helsingørissä ja Örnsköldsvikissä. Pohjanlahden biennaaliin hän osallistui vuonna 1983 Raumalla. Vainio teki seinämaalaukset Lapuan Säästöpankkiin 1970 ja Nurmon kunnantaloon 1985. == Lähteet == * Kuvataiteilijamatrikkeli * MTV/Kulttuuriuutiset 26.08.2003 * Tikanojan taidekoti/näyttelyarkisto ===Viitteet=== == Aiheesta muualla == * Kirjav@ - Kansallisgallerian kirjaston kokoelmatietokanta, Armas Vainio Luokka:Suomalaiset taidemaalarit Luokka:Suomalaiset professorin arvonimen saaneet Luokka:Taiteilijaprofessorit Luokka:Vuonna 1923 syntyneet Luokka:Vuonna 2003 kuolleet
Suuri tietosanakirja

Suuri tietosanakirja on WSOY:n kustantama yksiosainen tietosanakirja vuodelta 2001. Siinä on yli 23 000 artikkelia, joista henkilöartikkeleita on noin 5 000 sekä lähes 1 000 kuvaelementtiä. Valtioartikkeleissa on kussakin valtion kartta ja lippu. Kirjassa on myös laaja tilasto- ja taulukko-osasto.Suuren tietosanakirjan takakansi Toimitustyö loppui 15.6.2001.Suuri tietosanakirja, s. 4; WSOY 2001; ISBN 951-0-26053-3 == Lähteet == Luokka:Suomalaiset tietosanakirjat Luokka:Vuoden 2001 kirjat
Laura Pausini (vuoden 1993 albumi)

Laura Pausini on italialaisen laulaja-lauluntekijän Laura Pausinin albumi, joka on julkaistu italiaksi ja espanjaksi vuosina 1993 ja 1994. Samalla nimellä julkaistiin myös oma versio englanninkielisille markkinoille vuonna 1995. == Italiankielinen versio == Laura Pausini julkaistiin italiaksi muutama kuukausi Pausinin voitosta San Remon musiikkifestivaaleilla vuonna 1993. Se sisälsi kahdeksan kappaletta mukaan lukien voittoveisun La Solitudine, josta on sittemmin tullut yksi italialaisen musiikin suurimmista klassikoista. Myös kakkos-sinkku Non C'è menestyi hyvin. Levy on genreltään pop-albumi jazz- kappaletta Il Cuore Non Si Arrende lukuun ottamatta. Mukana on myös italialaisartisti Raf, yksi Pausinin nuoruusajan idoleista, kappaleessa Mi Rubi L'Anima. Perché Non Torna Più on sen sijaan omistettu Pausinin ystäville, jotka menehtyivät auto-onnettomuudessa. Pausini saavutti ensimmäiset platinalevyt kotimaansa lisäksi myös Alankomaista sekä kultalevyt Ranskasta ja Brasiliasta. == Espanjankielinen versio == Laura Pausini julkaistiin espanjaksi marraskuussa vuonna 1994 espanjankielisille markkinoille. Kaikki kymmenen kappaletta olivat Pausinin kahdelta aikaisemmalta italiankieliseltä levyltä. Singlet La Soledad, Se Fué, Gente ja Amores Extraños nousivat kaikki hiteiksi italiankielisten vastineidensa tavoin. Debyytillään Pausinista tuli ensimmäinen ei-espanjankielinen artisti, joka myi miljoona levyä Espanjassa. Euroopan lisäksi platinalevyn myyntirajat menivät rikki myös Argentiinassa ja Kolumbiassa. == Vuoden 1995 versio == Laura Pausini julkaistiin vielä kerran vuonna 1995, lähes kaksi vuotta italiankielisen debyytin jälkeen. Sitä varten La Solitudine levytettiin uudelleen englanniksi nimellä Loneliness, jonka tekstin kirjoitti Tim Rice. Muut yhdeksän kappaletta olivat italiaksi ja jo kertaalleen julkaistuja Pausinin aikaisemmilla levyillä. Italian-ja espanjankielisiin versioihin verrattuna albumin myynti ja sen saama huomio jäivät kuitenkin vaatimattomiksi. == Lähteet == * http://www.laurapausini.com == Aiheesta muualla == * Luokka:Vuoden 1993 albumit Luokka:Laura Pausinin albumit
Glas 1700

360px|right|thumb|Glas 1700 Glas 1700 on keskikokoinen neliovinen sedan, jota valmistettiin elokuusta 1964 heinäkuuhun 1967. Saksassa valmistettu Glas 1700 on varsin harvinainen, sillä sitä valmistettiin yhteensä vain 13 789 kappaletta. Glas 1700:n kori ja tekniikka perustuvat syyskuussa 1963 esiteltyyn Glas 1500 -malliin. Malleissa on sama kori, mutta moottori on 1700-mallissa isompi. Glas 1700 on takavetoinen. Glas 1700:n (ja 1500:n) muotoili italialainen Pietro Frua. Nelisylinterisen 1682 cm³ rivimoottorin teho on 62,5 kW /4900 r/min (DIN, 85 hv) ja vääntömomentti 142 Nm /2700 r/min. Vaihteita on neljä. Edessä ovat levyjarrut ja takana rumpujarrut; jarrutehostin kuitenkin puuttuu ja jarruttaminen on raskasta. Jarrut ovat melko tehokkaat.Tekniikan Maailma 12/1966, koeajo 1960-luvun autoille tyypillisesti tuuletusjärjestelmä puuttuu. Tuuletusta korvasivat etuovien tuuletusruudut, joita ei kuitenkaan voinut ajossa käyttää kohinan vuoksi. Tuuletusruudut olivat hankalia myös varkaiden varalta, sillä niiden kautta autoon oli helppo tunkeutua. Tekniikan Maailma 12/1966 mittasi Glas 1700:n kiihtyvyydeksi 0-100 km/t 15,9 sekuntia ja 0-120 km/t 25,8 sekuntia. Huippunopeus oli 160 km/t. Suomessa vuonna 1966 Glas 1700 maksoi 14250 markkaa. Suomessa rekisteröitiin yhteensä vain 103 Glas 1700 -autoa, joista 4 oli voimakkaampia TS-malleja Mobilisti 4/2013. == Mitat == Pituus 4415 mm Leveys 1610 mm Korkeus 1390 mm Akseliväli 2500 mm Raideleveys (edessä/takana) 1320 mm Tyhjäpaino 1050 kg == Lähteet == Luokka:1960-luvun autot
Ted 2

Ted 2 on vuonna 2015 ensi-iltansa saanut Seth MacFarlanen ohjaama komedia. Elokuva on jatkoa 2012 julkaistulle Ted-elokuvalle. Ensimmäisestä elokuvasta poiketen Amanda Seyfried korvasi Mila Kunisin elokuvan naispääosassa esittämällä juristikokelasta Samantha Leslie Jacksonia. == Näyttelijät == == Arvioita == Turun Sanomien Päivi Valotien mielestä jatko-osa Ted 2 ei yllä onnistuneen ykkösosan tasolle, vaikka törkyturpanallen ja tämän ystävän Johnin sekoilut jatkuvat siinä entiseen malliin. ”Meno on roisia ja vitsit epäkorrekteja kuten viimeksikin, mutta uutuuden viehätys jatko-osasta uupuu. Herttaiseksi mielletty lapsuuden pehmolelu, joka sattuukin rivoilemaan, ei enää yllätä. Kestoa on liikaa, pitkästyttävältä tyhjäkäynniltä ei vältytä.” == Lähteet == Luokka:Yhdysvaltalaiset komediaelokuvat Luokka:Vuoden 2015 yhdysvaltalaiset elokuvat
Koutaniemi (kylä)

Koutaniemi on kylä Kajaanissa keskustan luoteispuolellaKoutaniemi, kylä; Kansalaisen karttapaikka. Koutaniemessä ja Vuoreslahdella toimii Koutaniemi- Vuoreslahti kyläyhdistysKoutaniemi-Vuoreslahti kyläyhdistys. == Lähteet == Luokka:Kajaanin kylät
Piippo (yritys)

Piippo Oyj on suomalainen pörssiyritys, joka valmistaa sitomiseen, nostamiseen ja kiinnittämiseen soveltuvia tuotteita maatalouskäyttöön, vähittäiskauppaan ja yrityksille. Yhtiön tuotteisiin lukeutuvat muun muassa paalausverkot, köydet, narut ja vaijerit. Vuoteen 2024 asti yhtiö valmisti myös paalaus- ja kaapelilankoja. Yhtiön tuotantolaitos sijaitsee Outokummussa. Nykyisin yhtiön tuotannosta noin 70 prosenttia menee vientiin ulkomaille noin 30 eri maahan. Piippo jätti listalleottohakemuksensa Helsingin pörssin First North -kauppapaikalle helmikuussa 2015 ja kaupankäynti yhtiön osakkeilla alkoi maaliskuussa. Kari Hirvosen jäädessä eläkkeelle Piipon uudeksi toimitusjohtajaksi nimitettiin Jukka Keisanen, joka aloitti tehtävässä 1. syyskuuta 2017. Hallituksen puheenjohtaja on perustajasukuun kuuluva, elektroniikan sopimusvalmistaja Elcoteqin perustajana ja pääomistajana aiemmin tunnettu Antti Piippo. ==Historiaa== Historiansa Piippo katsoo alkavan vuodesta 1942, jolloin yhtiön perustaja Matti Piippo patentoi paperinarun valmistusmenetelmän. 1950-luvun alussa yritys toimi Lempäälässä ja valmisti paperinarun lisäksi puusellupohjaisia makkarankuoria ja voimapaperisia kangasrullien hylsyjä. 1970-luvun alussa tuotteita olivat myös polypropeeninarut ja -köydet, muovista ruiskuvaletut tuotteet, kartonkitynnyrit ja tikkataulut. == Lähteet == == Aiheesta muualla == * Piippo Oyj Luokka:Suomalaiset teollisuusyritykset Luokka:Suomalaiset First North -yhtiöt
Bounnhang Vorachith

Bounnhang Vorachith (s. 15. elokuuta 1937) on laosilainen poliitikko, joka toimi Laosin presidenttinä 2016–2021. Hänestä tuli vuonna 1996 Laosin vallankumouksellisen puolueen jäsen. Myöhemmin vuonna 2001 hänestä tuli Laosin pääministeri. Hän oli 2001–2006 vuosien välillä pääministeri, kunnes Vorachith erosi virastaan vuonna 2006.http://memim.com/bounnhang-vorachith.html Vuonna 2016 Bounnhang valittiin presidentiksi. Hän paransi presidenttikaudellaan maansa suhteita Yhdysvaltoihin, esimerkiksi kutsumalla presidentti Barack Obaman valtiovierailulle. ==Lähteet== Luokka:Laosin pääministerit Luokka:Vuonna 1937 syntyneet Luokka:Elävät henkilöt
Aftab Shivdasani

Aftab Shivdasani (; s. 25. kesäkuuta 1978 Bombay, Maharashtra, Intia) on intialainen näyttelijä, joka työskentelee pääasiassa hindinkielisissä elokuvissa. Hän aloitti näyttelijän uransa lapsinäyttelijänä elokuvassa Mr. India (1987). Hänen ensimmäinen elokuvansa aikuisena oli Mast (1999), josta hän voitti parhaan miestulokkaan Screen Awards -palkinnon. == Yksityiselämä == Shivdasani avioitui Nin Dusanjin kanssa kesäkuussa 2014. Heidän tyttärensä syntyi heinäkuussa 2020. == Filmografia == Vuosi Elokuva Rooli Muuta 1987 Mr. India Orpo 1988 Shahenshah Nuori Vijay 1989 ChaalBaaz Raju 1990 Awwal Number Nuori Sunny C.I.D. Sunny 1994 Insaniyat Nuori Amar 1999 Mast Krishnakant ”Kittu” Mathur Parhaan miestulokkaan Screen Awards -palkinto Parhaan miestulokkaan Zee Cine Awards -palkinto 2001 Kasoor Shekhar Parhaan negatiivisen roolin Zee Cine Awards -palkinto Love Ke Liye Kuchh Bhi Karega Harilal Pyaar Ishq Aur Mohabbat Tajinder ”Taj” Bharadwaj 2002 Koi Mere Dil Se Poochhe Aman Puri Kya Yehi Pyaar Hai Rahul Tiwari Awara Paagal Deewana Anmol Acharya Jaani Dushman: Ek Anokhi Kahani Prem Srivastav Pyaasa Suraj Thakur 2003 Darna Mana Hai Purab Hungama Nandu Footpath Arjun Singh 2004 Suno Sasurjee Raj K. Saxena Muskaan Sameer Oberoi Masti Prem Chawla Shukriya: Till Death Do Us Apart Rohan ”Ricky” Verma 2005 Koi Aap Sa Rohan Deewane Huye Paagal Raj Sinha Mr Ya Miss Sanjay Patel 2006 Shaadi Se Pehle Rohit Chopra Ankahee Shekhar Saxena Darwaza Bandh Rakho Ajay ”Balu” Pandit Jaane Hoga Kya Siddharth Sardesai/klooni 2007 Nishabd Rishi Red: The Dark Side Neil Oberoi Life Mein Kabhie Kabhiee Manish ”Manu” Gupta Speed Kabir Khan Om Shanti Om Itsenään Erikoisesiintyminen laulussa ”Deewangi Deewangi” Dus Kahaniyaan Aman 2008 De Taali Abhishek ”Abhi” Aggarwal Money Hai Toh Honey Hai Gaurav Negi 2009 Aloo Chaat Nikhil Daddy Cool Michael Kambakkht Ishq Lucky Shergill Acid Factory J. D./Om/Sultan/Sarthak Sanghvi Aao Wish Karein Mickey V. Mehra 2011 Bin Bulaye Baraati AD 2012 Players Raj 1920: Evil Returns Jaidev Verma 2013 Grand Masti Prem Chawla 2016 Kyaa Kool Hain Hum 3 Rocky Great Grand Masti Prem Chawla 2018 Bhaskar Oru Rascal Sanjay Tamilinkielinen elokuva 2019 Setters Aaditya 2021 Kotigobba 3 Sharath Kannadankielinen elokuva == Lähteet == == Aiheesta muualla == * * Luokka:Intialaiset näyttelijät Luokka:Lapsinäyttelijät Luokka:Vuonna 1978 syntyneet Luokka:Elävät henkilöt
Ludwig Paischer

Ludwig Paischer (s. 28. marraskuuta 1981 Oberndorf bei Salzburg, Salzburg) on itävaltalainen judon olympia- ja MM-mitalisti sekä kaksinkertainen Euroopan- mestari. Hän on kilpaillut alle 60 kg:n painoluokassa vuodesta 2000 lähtien. Paischer saavutti olympiahopeaa Pekingissä 2008. Kukistettuaan välieräottelussa ranskalaisen Dimitri Draginin hän hävisi loppuottelussa eteläkorealaiselle Choi Min-Holle. Ateenassa 2004 hän karsiutui ensimmäisen ja Lontoossa 2012 toisen ottelun jälkeen. Paischer saavutti MM-hopeaa Kairossa 2005 hävittyään finaalissa britti Craig Fallonille. Hän sai MM-pronssia Rio de Janeirossa 2007 ja sijoittui seitsemänneksi Tokiossa 2010. Paischer voitti Euroopan-mestaruuden Bukarestissa 2004 kukistettuaan loppuottelussa kreikkalaisen Revazi Zintiridisin ja Lissabonissa 2008, jossa voitti finaalissa alankomaalaisen Ruben Houkesin. Hän sai EM-kilpailuissa hopeaa Rotterdamissa 2005 ja Wienissä 2010 sekä pronssia Düsseldorfissa 2003, Tampereella 2006 ja Tbilisissä 2009. Viidenneksi hän sijoittui Tšeljabinskissa 2012 ja Budapestissa 2013 sekä seitsemänneksi Mariborissa 2002 ja Montpellier’ssa 2014. Paischer voitti kultaa nuorten maailmankisojen 50 kg:n sarjassa 1998. Hän saavutti alle 20-vuotiaiden EM- ja MM-hopeaa 60-kiloisissa 2000. Hän voitti sotilaiden maailmanmestaruuden 2004 ja 2006. Paischer on saavuttanut Masters-, Grand Slam- ja Grand Prix -kilpailuissa kaksi turnausvoittoa, kaksi kakkossijaa ja kolme kolmossijaa. Maailmancupeissa ja Continental Open -kilpailuissa hänellä on yksitoista voittoa, viisi kakkossijaa ja seitsemän kolmossijaa. Hän on voittanut aikuisten sarjassa yksitoista Itävallan-mestaruutta. == Lähteet == Luokka:Itävaltalaiset judokat Luokka:Itävaltalaiset olympiamitalistit Luokka:Vuonna 1981 syntyneet Luokka:Elävät henkilöt
Omppu Oinonen

Omppu Oinonen (oikealta nimeltään Mika Oinonen, s. 1971) on suomalainen kitaristi ja säveltäjä. Hän on itseoppinut muusikko. Omppu teki ensimmäisen keikkansa 12-vuotiaana. Oinonen on soittanut muun muassa Pekka Pohjola -tribuuttiyhtyeessä Made in Pohjola sekä yhtyeissä Omppu's Stomp, Gina, The rock elements, X-Over Duo, Kultanivelet, Omppu ja Onnenkyyneleet, Aurinkoinen Big Band sekä Masa Mainds. Oinonen on soittanut myös duona ja triona Regina Launivuon, Kaisa Salosen, sekä Puka Oinosen kanssa. == Lähteet == Luokka: Suomalaiset kitaristit Luokka: Suomalaiset säveltäjät Luokka:Elävät henkilöt Luokka:Vuonna 1971 syntyneet
Live... Gathered in Their Masses

Live... Gathered in Their Masses on 2013 julkaistu Black Sabbathin livekonsertti-videoalbumi. Konsertti kuvattiin Australian Melbournessa 29. huhtikuuta ja 1. toukokuuta 2013. == Kappaleet == === DVD/Blu-ray === # # # # # # # # # # # # # # # === CD === # # # # # # # # # # === Deluxe Box Set Bonus DVD/Blu-ray === # # # # # == Kokoonpano == ;Black Sabbath * Ozzy Osbourne - laulu * Tony Iommi - kitara * Geezer Butler - basso ;Muut muusikot * Tommy Clufetos - rummut * Adam Wakeman - koskettimet Luokka:Vuoden 2013 konserttitallenteet Luokka:Black Sabbathin konserttitallenteet Luokka:Musiikki-DVD:t Luokka:Konserttielokuvat
Live at Rome Olympic Stadium

Live at Rome Olympic Stadium on Musen vuonna 2013 julkaisema konserttitallenne. Konsertti kuvattiin Roomassa 6. heinäkuuta 2013. Se julkaistiin CD/DVD ja Blu-ray -formaateissa. == Kappaleet == == Lähteet == == Aiheesta muualla == * Näytteitä konserttitallenteesta Musen YouTube-kanavalla Luokka:Musen albumit Luokka:Vuoden 2013 konserttitallenteet Luokka:Musiikki- DVD:t Luokka:Konserttielokuvat
Liana Kolodinskaja

Liana Zeigo (os. Kolodinskaja) (s. 12. marraskuuta 1985, Võru) on virolainen laulaja, joka on tunnettu yhtyeistä Paha Polly ja Maria Stuart. Lisäksi hänet tunnetaan virolaiseen musiikkiin keskittyneen radiokanava Raadio Elmarin juontajana, jossa tehtävässä hän aloitti 2013. Koulutukseltaan Kolodinskaja on viron kielen ja kirjallisuuden opettaja. Vuosina 2007–2010 hän toimi Järvamaalla Imaveren peruskoulussa viron kielen opettajana.http://www.imaverepk.ee/files/%C3%95petajad%20ja%20tugipersonal%20l%C3%A4bi%20aegade%20%28t%C3%A4iend%29.pdf Opettajantoimen ohella hän on johtanut runo- ja näytelmäpiirejä sekä antanut kitaratunteja."Läägeid laule emakeeleõpetajalt ei tule" Järva Teataja, 15. märts 2008 == Koulutus == Liana Kolodinskaja kirjoitti ylioppilaaksi vuonna 2004 Lähteen yhteislukion mediapainotteiselta yleisluokalta ja aloitti saman vuoden syksyllä viron kielen ja suomalais-ugrilaisen kielitieteen opinnot Tarton yliopiston filosofisessa tiedekunnassa. Opintojen ohessa hän toimi Tartossa paikallistelevisio Alo TV:n uutistoimittajana ja kuuluttajana. Valmistuttuaan yliopistosta vuonna 2007 Kolodinskaja lähti äidinkielen opettajaksi Järvamaalle. Vuonna 2009 hän lopetti Tarton yliopiston pedagogiikan erikoistumisopinnot saaden näin opettajan pätevyyden."Võilillepõllul naerame, naerame, naerame..." Õhtuleht, 17. tammikuuta 2009 . == Yhtyeet == Liana Kolodinskaja tuli tunnetuksi vuonna 2005 Paha Pollyn laulajana. Yhtye teki läpimurtonsa Statoil-yhtiön valtakunnallisissa televisiomainoksissa taustamusiikkina pyörineen "Naerame"-kappaleen myötä. === Paha Polly === Paha Polly perustettiin Võrussa vuonna 2005 cover-yhtyeeksi."Paha Polly" kodulehekülg Yhtyeen perustajat Alari Uibo ja Harry Ruotsi kutsuivat Liana Kolodinskaja laulajaksi. Varsin pian Kolodinskajasta tuli Paha Pollyn pääasiallinen kappaleiden sanoittaja ja tekijä. Yhtyeen Virossa suosiota saaneet kappaleet "Ma olen Tartu", "Külm detsember", "Naerame", "Tule ja leia", "Mu valgus", "Tulnukas" ja monet muut ovat alun perin Kolodinskajan kynästä lähteneitä runoja ja sanoituksia. === Maria Stuart === Pahan Pollyn lopettaessa toimintansa elokuussa 2013 syntyi uusi yhtye nimeltä Maria Stuart, jonka laulaja-lauluntekijäksi tuli Liana Kolodinskaja. Kaikki yhtyeen tähän mennessä julkaisemat kappaleet ovat Kolodinskajan sanoittamia. "Luuraja", "Emotsioonid", "Peegelpildis" ja "Ookeansinine" ovat olleet kaikki Eesti Top 7-listalla sekä muilla Viron musiikkilistoilla. Yhtyeeseen kuuluvat Kolodinskajan lisäksi Meelis Tisler, Margus Sekk, Hanna-Roosi Karro ja Martins Briedis. ==Lähteet== Luokka:Virolaiset laulajat Luokka:Vuonna 1985 syntyneet Luokka:Elävät henkilöt
Justus Kauppinen

Justus Kauppinen (s. 28. huhtikuuta 1997Justus Kauppinen soccerway.com- sivustolla Mäntsälä) on uransa lopettanut suomalainen jalkapalloilija. Hän oli pelipaikaltaan vasen laitahyökkääjä. Kauppinen aloitti jalkapallon kasvattajaseurassaan Mäntsälän Urheilijoissa. Hän siirtyi FC Kuusysin junioreihin vuonna 2011. Kauppinen teki ensiesiintymisensä miesten otteluissa FC Lahti Akatemian riveissä Kakkosessa kaudella 2014. Tammikuussa 2015 hän solmi yksivuotisen sopimuksen FC Lahden kanssa. Kauppinen teki Veikkausliiga- debyyttinsä ottelussa Tampereen Ilvestä vastaan 19. heinäkuuta 2015, tullen vaihdosta kentälle Drilon Shalan tilalle. Kauppinen on edustanut Suomen poikamaajoukkueita heinäkuuhun 2015 mennessä seitsemän kertaa. Ensimmäisen kerran hän esiintyi maajoukkueessa vuonna 2012. ==Lähteet== Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Iivar Launis

Iivar Rudolf Launis (oik. Lindfors;Ivar Rudolf LAUNIS Geni.com. Viitattu 20.7.2015. 30\. heinäkuuta 1884 Tampere – 26. marraskuuta 1967 Pieksämäki)Iivar Launiksen kuolinilmoitus (maksullinen artikkeli) Helsingin Sanomat 2.12.1967, HS Aikakone. Viitattu 4.4.2018. oli suomalainen yleisurheilija, joka harrasti muun muassa korkeus- ja seiväshyppyä sekä kymmenottelua. Hän voitti korkeuden ja kymmenottelun Suomen mestaruudet vuonna 1907 järjestetyissä kaikkien aikojen ensimmäisissä yleisurheilun SM- kilpailuissa Tampereella. Seiväshypyssä Launis sijoittui toiseksi. Samana vuonna hän teki myös ensimmäisen noteeratun korkeushypyn Suomen ennätyksen 172 cm. Viitattu 20.7.2015. Hän piti ennätystä nimissään vuoteen 1909, kunnes Arvo Laine rikkoi sen. Launis oli myös neljä kertaa Suomen mestari voimistelussa. Tampereen Yritystä edustanut Launis oli varsinaiselta ammatiltaan palomies, joka myöhemmin työskenteli puhelinteknikkona. Hän muutti 1915 Iisalmeen Telefoniyhdistyksen palvelukseen. Vuonna 1927 hänet valittiin Iisalmen kaupungin palomestariksi.50-vuotias, Pohjois-Savo, 29.07.1934, nro 115, s. 2, Kansalliskirjaston digitaaliset aineistot. Viitattu 27.07.2024 == Lähteet == Luokka:Suomalaiset korkeushyppääjät Luokka:Suomalaiset seiväshyppääjät Luokka:Suomalaiset yleisurheilun moniottelijat Luokka:Vuonna 1884 syntyneet Luokka:Vuonna 1967 kuolleet
Vuorilampi

Vuorilampi voi viitata seuraaviin: *Vuorilampi, lampi Alavuden Sulkavankylässä *Vuorilampi, lampi Hirvensalmella *Vuorilampi, lampi Ikaalisissa *Vuorilampi, lampi Jyväskylän Kortepohjan kaupunginosassa, lähellä Laajavuorta *Vuorilampi, lampi Jyväskylässä, Huhtasuon kaupunginosassa, lähellä Kangasvuorta *Vuorilampi, lampi Jyväskylässä, Keltinmäen ja Etelä-Keljon kaupunginosien rajalla, lähellä Ylä-Myllyjärven asuinaluetta *Vuorilampi, järvi Kivijärvellä *Vuorilampi, lampi Kouvolan Kuismassa *Vuorilampi, lampi Kouvolan Tirvassa *Vuorilampi, lampi Kouvolan Vainikassa *Vuorilampi, lampi Kuopion Kolmisopen kaupunginosassa *Vuorilampi, järvi Mäntyharjussa lähellä Hietaniemeä *Vuorilampi, lampi Petäjäveden kirkonkylässä *Vuorilampi, lampi Petäjäveden Liisalanperällä *Vuorilampi, lampi Rautalammilla *Vuorilampi, lampi Suonenjoella *Vuorilampi, lampi Toivakassa *Vuorilampi, järvi Viitasaaren Hämälänkylässä *Vuorilampi, järvi Viitasaaren Kotvalassa *Vuorilampi, lampi Äänekoskella *Vuorilampi, paikka Karjalan tasavallassa. *Pieni Vuorilampi, lampi Viitasaaren Hämälänkylässä tai muodossa Vuorilammi * Vuorilammi, järvi Jämsän Koskenpäällä * Vuorilammi, lampi Mänttä-Vilppulassa * Vuorilammi, järvi Pälkäneellä. == Katso myös == * Vuorijärvi Luokka:Järvien täsmennyssivut
Vuorilampi (Jyväskylä, Kangasvuori)

Vuorilampi on puolen hehtaarin laajuinen kirkasvetinen lampi Jyväskylän Kangasvuoren lähellä Huhtasuon kaupunginosassa. Vuorilampi on merkittävä luontokohde suositulla ulkoilualueella. == Maantietoa == Vuorilammen pinta-ala on 0,44 hehtaaria ja sen rantaviiva on 246 metrin pituinen. Se sijaitsee rakentamattomalla alueella Kangasvuoren asuinalueen itäpuolella. Lampi on suorantainen ja suota ympäröi lenkkipolkujen verkosto. Lammen pohjoispäässä on myös laavu. Suo on tyypiltään pääosin rämettä, mutta lammen rannoilla on avonaisempaa suota. Kangasvuoren luontopolku kulkee suon kautta. == Vesistösuhteet == Vuorilampi kuuluu Kymijoen vesistön (vesistöaluetunnus 14) Suur-Päijänteen alueen (14.2) Ristiselän alueeseen (14.23), tarkemmin sen Ristiselän-Murtoselän alueeseen (14.231). Lammen laskuoja alkaa sen kaakkoisrannalta ja kulkee ensin Kangasvuoren kautta pääosin avoimena, mutta asuinalueen länsiosassa vedet ohjataan sadevesiviemäriin. Vedet kulkevat viemärin kautta erääseen Tuohimutkassa sijaitsevaan puroon, joka puolestaan laskee Jyväsjärveen. == Lähteet == Luokka:Jyväskylän järvet Luokka:Ristiselän–Murtoselän alue Luokka:Huhtasuo
Maailmanpankkiryhmä

Maailmanpankkiryhmä (, lyh. WBG) on viiden kansainvälisen organisaation ryhmittymä, joka tarjoaa lainoja kehittyviin maihin. Se on maailman suurin ja tunnetuin kehityspankki. Maailmanpankkiryhmä perustettiin 1. heinäkuuta 1944 Yhdysvaltain New Hampshiren osavaltiossa pidetyssä 44:n hallituksen Bretton Woodsin konferenssissa. Samassa konferenssissa päätettiin myös Kansainvälisen valuuttarahaston (IMF) perustamisesta. Maailmanpankkiryhmä koostuu viidestä kansainvälisestä organisaatiosta, joista IBRD ja IDA muodostavat Maailmanpankin (World Bank): * Kansainvälinen jälleenrakennus- ja kehittämispankki (, lyh. IBRD) * Kansainvälinen kehitysjärjestö (, IDA) * Kansainvälinen rahoitusyhtiö (, IFC) * Multilateraalinen investointitakuulaitos (, MIGA) * Kansainvälinen investointiristiriitojen sovittelukeskus (, ICSID) == Päätöksenteko == Maailmanpankkiryhmän jäsenmaat ovat käytännössä sen osakkaita, missä osuuksien määrä perustuu suurin piirtein jäsenmaan talouden kokoon. Yhdysvallat on selvästi suurin yksittäinen osakasmaa ja seuraavana tulevat edustavat myös läntisiä teollisuusmaita, kuten Japani, Saksa ja Yhdistynyt kuningaskunta. Yhdysvallat on perinteisesti suurimpana osakasmaana nimittänyt Maailmanpankkiryhmän pääjohtajan. Pääjohtajan toimikausi kestää viisi vuotta ja uudelleenvalinta on mahdollinen. Korkeinta päätösvaltaa Maailmanpankkiryhmässä käyttää hallintoneuvosto, jonka jäsenet ovat yleensä jäsenmaiden ministereitä, kuten valtiovarain- tai kehitysyhteistyöministereitä. Hallintoneuvosto kokoontuu kerran vuodessa Maailmanpankkiryhmän vuosikokouksessa. Paikan päällä ryhmän päämajassa työskentelevät puolestaan 24-jäseninen johtokunta, johon viisi suurinta osakasmaata nimittää kukin oman edustajansa. Muut 19 edustavat useamman maan äänestysryhmiä. Johtokunta valvoo Maailmanpankkiryhmän toimintaa ja muun muassa hyväksyy lainat ja takuut, uudet toimintapoliittiset päätökset ja maakohtaiset kehitysstrategiat. === Pääjohtajat === Maailmanpankkiryhmän pääjohtajat (): * Eugene Meyer (1946) * John J. McCloy (1947–1949) * Eugene R. Black (1949–1963) * George D. Woods (1963–1968) * Robert McNamara (1968–1981) * Alden W. Clausen (1981–1986) * Barber Conable (1986–1991) * Lewis T. Preston (1991–1995) * James Wolfensohn (1995–2005) * Paul Wolfowitz (2005 –2007) * Robert Zoellick (2007–2012) * Jim Yong Kim (2012–2019) * David Malpass (2019–2023) *Ajay Banga (2023-virassa) == Lähteet == == Aiheesta muualla == * Maailmanpankkiryhmän sivustot Luokka:Kansainväliset talousjärjestöt Luokka:Maailmanpankki Luokka:Yhdistyneiden kansakuntien erityisjärjestöt
Babbar Khalsa

Babbar Khalsa (pandžabiksi ਬੱਬਰ ਖ਼ਾਲਸਾ) on intialainen sikhinationalistinen separatistijärjestö. Intian hallitus pitää järjestöä terroristijärjestönä, mutta Babbar Khalsan kannattajat pitävät sitä separatistisena. Järjestö perustettiin vuonna 1978. Nykyään muutkin maat Intian lisäksi laskevat sen terroristijärjestöksi, kuten Kanada, Yhdysvallat ja Iso-Britannia. Vuonna 1985 Air Indian lentoa 182 vastaan tehdyn terrori-iskun uskotaan olleen Babbar Khalsan tekemä. Iskussa sai surmansa 329 ihmistä. ==Lähteet== Luokka:Terroristijärjestöt Luokka:Sikhiläisyys Intiassa
Gama’a al-Islamiyya

Gama’a al-Islamiyya (arabiaksi الجماعة الإسلامية, Islamistinen ryhmä) on egyptiläisten sunni-muslimien järjestö, jota Yhdysvallat ja Euroopan unioni pitävät terroristijärjestönä. Järjestön johtaja on šeikki Umar Abdulrahman ("Sokea Šeikki), joka sai Yhdysvalloissa elinkautisen tuomion. == Lähteet == Luokka:Islamilaiset terroristijärjestöt Luokka:Jihadistijärjestöt
IT-kouluttajat

IT-kouluttajat ry on vuonna 2001 perustettu suomalainen yhdistys, joka on tarkoitettu kaikille, jotka ovat kiinnostuneita uusista pedagogisista lähestymistavoista ja kouluttavat tieto- ja viestintätekniikkaa tai käyttävät sitä koulutuksessaan. Yhdistys järjestää jäsentapahtumia ajankohtaisista aiheista. Vuodesta 2014 lähtien yhdistys on palkinnut vuoden tieto- ja viestintätekniikkaopettajan perusasteella, toisella asteella ja korkea- asteella. Yhdistyksen jäsentapahtumissa käsiteltiin 2000-luvun alussa verkko- opetusta ja -oppimista, virtuaalityötä, saavutettavuutta, tietoturvaa, ECDL:ää, tutkivaa oppimista, oppimisaihioita ja avointa lähdekoodia. 2000-luvun lopussa käsiteltiin sosiaalista mediaa oppimisessa, elinikäistä oppimista, oppimista ja innovaatioita työelämässä, Second Lifea, tekijänoikeuksia ja aktivoivia työtapoja. Yhdistyksen 10-vuotisjuhlat järjestettiin 9. marraskuuta 2011. Uusina aiheina 2010-luvulla jäsentilaisuuksiin nousivat mobiilioppiminen, peliohjelmointi ja pelilinen opetus, MOOCit, big data, pilvipalvelut ja koodaus kouluun. Yhdistyksessä toimii Tietie-verkosto, joka kehittää ammattikorkeakouluopetusta yhdessä yritysten kanssa. Tietie-verkoston taustalla on vuonna 1995 alkanut Tietie- projekti ja sitä vuonna 1999 seurannut Tietie-yhteistyö. Tietien 20-vuotisjuhlissa kesäkuussa 2015 verkoston toiminta-ajatusta muutettiin: jatkossa verkosto kehittää avointa elinikäistä oppimista. IT-kouluttajat ry on osa Tieto- ja viestintätekniikan ammattilaiset ry:tä (TIVIA). == Puheenjohtajat == Yhdistyksen puheenjohtajina ovat toimineet: * 2001, Antti Arvela, Päijät-Hämeen koulutuskonserni * 2002, Magnus Boberg, Karjaan kurssikeskus * 2003–2005, Eija Kalliala, Helsingin liiketalouden ammattikorkeakoulu Helia * 2006, Irmeli Puurtinen, IF Vahinkovakuutusyhtiö * 2007–2011, Tarmo Toikkanen, Taideteollinen korkeakoulu (2007–2009), Aalto- yliopisto (2010–2011) * 2012–2014, Eija Kalliala, Otavan Opisto * 2015, Tero Toivanen, Kilonpuiston koulu ==Lähteet== == Aiheesta muualla == * http://itko.tivia.fi IT-kouluttajat ry:n verkkosivut Luokka:Suomalaiset tietotekniikka-alan järjestöt
Propionyylikoentsyymi-A

Propionyylikoentsyymi-A (C24H40N7O17P3S) on koentsyymi-A:n johdannaisiin kuuluva orgaaninen yhdiste. Samalla tavoin kuin asetyylikoentsyymi-A:ta voidaan pitää etikkahapon biologisesti aktiivisena muotona voidaan propionyylikoentsyymi-A:ta pitää propaanihapon biologisesti aktiivisena muotona. Yhdistettä esiintyy eliöissä muun muassa osana eräiden amino- ja rasvahappojen aineenvaihduntaa. ==Biologinen rooli== Propionyylikoentsyymi-A:ta muodostuu nisäkkäiden elimistössä parittoman määrän hiiliatomeja sisältävien rasvahappojen β-hapettumisen tuotteena asetyylikoentsyymi-A:n lisäksi. Sitä muodostuu myös elimistössä propaanihaposta. Tämä on tärkeä yhdisteen muodostumistapa etenkin märehtijöillä, joiden pötsissä on propaanihappokäymistä aiheuttavia bakteereja. Lisäksi propionyylikoentsyymi-A:ta muodostuu eräiden aminohappojen kuten isoleusiinin, valiinin, treoniinin ja metioniinin aineenvaihdunnan tuotteena ja kolesterolin ja eräiden muiden steroidien hajotessa. Nisäkkäissä propionyylikoentsyymi-A:sta muodostetaan metyylimalonyylikoentsyymi-A:ta ja tätä reaktiota katalysoi propionyylikoentsyymi-A-karboksylaasi. Metyylimalonyylikoentsyymi-A isomeroidaan edelleen sukkinyylikoentsyymi-A:ksi, joka osallistuu sitruunahappokiertoon. Eräillä bakteereilla on entsyymi, joka kykenee hajottamaan propionyylikoentsyymi-A:ta asetyylikoentsyymi-A:ksi ja hiilidioksidiksi tai palorypälehapoksi. : Propionyylikoentsyymi-A on osa myös eräitä katabolisia aineenvaihduntareaktioita kuten bakteereissa parittomia määriä hiiliatomeja sisältävien rasvahappojen synteesiin, 6-deoksieryhronolidi B:n ja muiden polyketidien kuten erytromysiinin ja telitromysiinin biosynteesiin (propionyylikoentsyymi-A sitoutuu asyylikantajaproteiinin ja fosfopanteteiinin muodostamaan kompleksiin) sekä polyhydroksialkanoaattien biosynteesiinIrene K. P. Tan: Polyhydroxyalkanoates, Kirk-Othmer Encyclopedia of Chemical Technology, John Wiley & Sons, New York, 2003. Viitattu 20.7.2015. ==Lähteet== Luokka:Biomolekyylit Luokka:Metabolia
Niko Koskinen

Niko Samuli Koskinen (s. 14. heinäkuuta 1996) on suomalainen seiväshyppääjä. Hän edustaa Janakkalan Janaa ja häntä valmentaa Eemeli Salomäki. Vuoteen 2016 asti häntä valmensi hänen isänsä Jouko Koskinen. viitattu 23.2.2017 == Ura == Donetskin alle 18-vuotiaiden MM-kilpailuissa 2013 Koskinen jäi karsintaan tuloksella 470. Eskilstunan alle 20-vuotiaiden EM-kilpailuissa 2015 Koskinen saavutti hopeaa silloisella ennätystuloksellaan 535. Kalevan kisoissa Koskinen on voittanut hopeaa Oulussa 2016 tuloksella 537 cm. Sisäratojen SM- kilpailuissa hän on saavuttanut hopeaa Jyväskylässä 2017 tuloksella 540 cm. Halliennätyksensä 541 Koskinen hyppäsi Helsingissä maaliskuussa 2016. == Henkilökohtaiset ennätykset == === Ulkoradoilla === * seiväshyppy: 537 cm (Oulu 2016) === Sisäradoilla === * seiväshyppy: 541 cm (Helsinki 6.3.2016) == Lähteet == Luokka:Suomalaiset seiväshyppääjät Luokka:Vuonna 1996 syntyneet Luokka:Elävät henkilöt
Chasseradès

Chasseradès on kunta eteläisessä Ranskassa Lozèren departementissa Languedoc- Roussillonin alueella. Vuonna 1878 kirjailija Robert Louis Stevenson poikkesi Chasseradès’n kylässä vaeltaessaan aasin kanssa Cévennesin seudulla. Hän kirjoitti matkastaan kirjan Travels with a Donkey in the Cévennes. Nykyään hänen kulkemansa reitti tunnetaan Stevensonin vaelluspolkuna (Chemin de Stevenson).Tour de France 2015 thumb|left|Chemin de Stevenson ==Tunnettuja kuntalaisia== Marcel Ilpide, syntyperäinen kyläläinen kilpapyöräilijä, joka tuli viimeiseksi vuoden 1930 Ranskan ympäriajossa, ja voitti täten viimeiseksi tulleelle myönnettävän punaisen lyhdyn palkinnon (Lanterne rouge). ==Aiheesta muualla== ==Lähteet== Luokka:Lozèren kunnat
Suomen Atk-kustannus

Suomen Atk-kustannus Oy oli Suomen vanhin tietotekniikan kirjallisuuden kustantaja, jonka valikoima kattoi muun muassa ohjelmoinnin, käyttöjärjestelmät, laitetekniikan, tietoliikenteen, lähiverkot, internetin, työkaluohjelmistot ja atk:n liiketoimintasovellukset. Yritys käänsi englanninkielistä alan kirjallisuutta suomeksi ja oli merkittävä kotimaisten asiantuntijoiden kirjojen kustantaja. Kirjallisuuden kustantamisen lisäksi yrityksellä oli koulutustoimintaa. Yrityksen perusti Tietojenkäsittelyliitto ry 25.10.1979. Tietotekniikan liitto myi osake-enemmistön Kauppakaari Oy:lle 14.12.1998 ja loputkin 28.12.1999. Ennen kauppaa yrityksen koulutustoiminta siirrettiin Tietotekniikan liitolle ja edelleen koulutusyhtiö TIVIA Infuture Oy:lle. Kauppakaari Oy puolestaan oli jo tuolloin Talentumin tytäryhtiö. Luokka:Entiset suomalaiset kirjapainot
Adil Hussain

Adil Hussain (assamiksi আদিল হুছেইন, s. 5. lokakuuta 1963) on intialainen televisio- ja elokuvanäyttelijä. Hän on näytellyt kansainvälisissä elokuvatuotannoissa kuten elokuvassa Piin elämä (2012). == Elokuvat == Vuosi Tuotanto Rooli Kieli Muuta 2002–2003 Jasoos Vijay Vijay Hindi 2003 In Othello Adil/Othello Englanti 2004 Iti Srikanta Srikanta Bengali 2009 Kaminey Hindi 2010 Ishqiya Vidyadhar Verma/Shyam Prasad Kulshreshtha Hindi 2012 Agent Vinod Colonel Hindi The Reluctant Fundamentalist Mustafa Fazil Englanti English Vinglish Satish Godbole Hindi Piin elämä Santosh Patel Englanti Lessons in Forgetting J.A. Krishnamoorthy Englanti 2013 Lootera Inspector K. N. Singh Hindi Boyss Toh Boyss Hain Hindi 2014 Raag: The Rhythm of Love Iqbal Assami Kaanchi: The Unbreakable CBI officer Hindi The Xposé Rajan Hindi Sringkhal Kalidas Assami Rodor Sithi Assami Zed Plus Aslam Puncturewala Hindi Tigers Bilal Hindi 2015 Main Aur Charles Amod Kant Hindi Jai Ho Democracy Major Baruah Hindi Unfreedom Devraj Englanti/hindi Parched Mystic lover Hindi Feast of Varanasi Arjun Englanti Brittiläinen elokuva Yatchan Selvam/Vetri Tamili Ahaan Hindi Nanak Shah Fakir Rai Bullar Englanti Sunrise Joshi Marathi Angry Indian Goddesses Police Superintendent Hindi Har Har Byomkesh Deepnarayan Singh Bengali Umrika Patel Hindi 2016 The Violin Player Hindi Crash test Aglaé Hindi Ranskalainen elokuva Force 2 Brijesh Verma Hindi Kothanodi Devinath Assami Leena’s Beauty Parlour Assami Chakra Hindi 2017 Commando 2 Karanin pomo Hindi Love Sonia Shiva Hindi/englanti Mantra Mies Jharkhandista Hindi Hotel Salvation Rajiv Hindi/englanti Dobaara: See Your Evil Alex Merchant Hindi Mitä meistä puhutaan Mirza Norja Maj Rati Keteki Priyendu Hazarika Assami Naval Enna Jewel Intelligence police officer Malajalam The Illegal Papa Englanti 2018 At Large Englanti Maati Jamil Bengali Ahare Mon Purnendu Pahari Bengali Aiyaary Retd. Colonel Mukesh Kapoor Hindi Bioscopewala Robi Basu Hindi 2.0 Ministeri S. Vijay Kumar Tamili Nine Hours In Mumbai Veer Hindi Rajma Chawal Hindi 2019 Bombairiya Pandya Hindi Delhi Crime Kumar Vijay Hindi Kabir Singh Collegen dekaani Hindi Good Newwz Tohtori Anand Joshi Hindi Nirvana Inn Jogiraj Chakraborty Hindi Raahgir – The Wayfarers Lakhua Hindi Pareeksha Bucchi Hindi 2020 Star Trek: Discovery Aditya Sahil Englanti 2 jaksoa 2021 Ram Malajalam == Aiheesta muualla == Luokka:Intialaiset näyttelijät Luokka:Vuonna 1963 syntyneet Luokka:Elävät henkilöt
Pauliina Ståhlberg

Pauliina Ståhlberg (o.s. Pulkkinen) on kulttuurin- ja kulttuuriviennin asiantuntija sekä media-alan tuottaja. Tällä hetkellä hän toimii freelance- tuottajana elokuva- ja tv-sarjatuotannoissa sekä konsulttina Factum Foundationilla. Hän on työskenteli 2021-24 Suomen Madridin-instituutin johtajana. Hän oli eurooppalaisten kulttuuri-instituutioiden eli EUNIC Madrid- verkoston presidentti vuonna 2023. Ståhlberg toimi 2018-20 tuottajana Dionysos Films Oy:llä. Hän tuotti muun muassa Karppi-rikosdraamasarjan toisen ja kolmannen kauden Yleisradiolle ja Netflixille Ståhlberg oli Suomen Lontoon instituutin johtaja 2015-2018. Hän toimi myös Lontoon EUNICin presidenttinä. Hän on työskennellyt aiemmin tv-toimittajana, ohjaajana ja tuottajana muun muassa Yleisradiossa ja freelancerinä MTV:llä, CNN:llä ja BBC:llä. Hän on tuottanut ja toimittanut mm Ylen Puoliseitsemän ohjelmaa. Hän on toiminut myös yhteistyöpäällikkönä kansallisgalleria Ateneumissa jossa hän vastasi viestinnästä, yleisösuhteista ja sponsoroinnista. Ståhlberg on kouluttanut naistoimittajia Afganistanissa vuosina 2011-2014 ja ja toimii yhä aktiivisesti Learning Together- verkostossa joka tukee toimittajia Afganistanissa. Kulttuuriviennin ohella Ståhlberg toimii vierailevana luennoitsijana, moderaattorina ja juontajana ja monissa kulttuurialan asiantuntijarooleissa eri puolilla Euroopppaa. == Lähteet == Luokka:Suomalaiset toimittajat Luokka:Elävät henkilöt Luokka:Syntymävuosi puuttuu
Teleks (täsmennyssivu)

Teleks voi tarkoittaa seuraavia asioita: * Kaukokirjoitin eli telex, sähkömekaaninen laite * Teleks, suomalainen yhtye * Telex, belgialainen yhtye.
Minttu (kirjasarja)

Minttu-kirjasarja on Maikki Harjanteen suosittu lastenkirjasarja. Sen ensimmäinen osa Minä olen Minttu ilmestyi vuonna 1978. Kirjasarjan päähenkilö on Minttu-niminen pikkutyttö, ja muita henkilöitä ovat muun muassa Mintun vanhemmat, veljet Ville ja Santtu sekä Tuusannuuska-niminen kissa. Kirjat kertovat tavallisen perheen arkisista asioista ja kommelluksista. Kirjasarjan on sanottu kuuluvan suomalaisen lastenkirjallisuuden nykyklassikoihin. Vuoteen 2018 mennessä Minttu-kirjoja oli myyty lähes 400 000 kappaletta. Sarjaan kuuluvat ainakin seuraavat kirjat: *Minä olen Minttu (1978, kirjassa esitellään kolmevuotiasta Minttua) *Mintun syntymäpäivät (kirjassa juhlitaan Mintun syntymäpäivää juhannuksena) *Minttu ja mummo (kirjassa Minttu matkustaa ensi kerran yksin mummolaan ja on siellä neljä vuorokautta ja viettää aikaa mummon kanssa *Mintun esikoulukirja (kirjassa Minttu menee ensimmäistä kertaa esikouluun) *Minttu saa oman koiran (kirjassa Mintun toive saada oma koira toteutuu, mutta Minttu yllättyy siitä, kuinka vaikeaa koiran hoitaminen on) *Mintun lääkärikirja (kirjassa Minttu herää aamulla sairaana ja menee siksi lääkäriin) *Ruista ranteeseen, Minttu (kirjassa Minttu opettelee leipomaan) *Minttu ja haltia (kirjassa Minttu kohtaa haltian ja saa lahjaksi kolme toivomusta) *Mintun vuosi (kirjassa esitellään eri vuodenaikoina tehtäviä asioita) *Minttu ja puutarha (kirjassa Minttu ja hänen veljensä Ville hoitavat puutarhoja isoäitinsä luona) *Mintun luontokirja (kirjassa Minttu kokee ensimmäisen luontoretkensä) *Minttu morsiusneitona (kirjassa Mintun eno avioituu ja Minttu pääsee morsiusneidoksi) *Minttu prinsessana (kirjassa Minttu pukeutuu prinsessaksi) *Minttu urheilee (kirjassa esitellään urheilulajeja) *Minttu harrastaa (kirjassa Minttu päättää aloittaa, jonkin harrastuksen, kun hänen ystävänsä aloitti ratsastuksen) *Mistä on pienet Mintut tehty (kirjassa esitellään ihmisen anatomiaa ja elintoimintoja) *Minttu kirjastossa (kirjassa Minttu menee kirjastoon ja saa siellä kirjastokortin) *Mintun teatterikirja (kirjassa Minttu ja hänen veljensä Ville tekevät näytelmän) *Minttu karkaa (kirjassa Minttu karkaa kauppareissun jälkeen äidiltään) *Minttu ja kananvaljaat (2018). == Lähteet == Luokka:Suomalaiset lastenkirjat Luokka:Suomalaiset kirjasarjat
Supistumaverbi

Supistumaverbi on suomen kielessä verbi, jolla on kaksi- tai kolmitavuinen, pitkään vokaaliin tai kahden lyhyen vokaalin yhdistelmään loppuva vokaalivartalo sekä t-päätteinen konsonanttivartalo, sellaisia verbejä kuin avata, erota, halata, isota, osata, paikata, vastata, viitata jne. Supistumaverbit ovat siitä poikkeuksellisia suomen verbejä, että vokaalivartalo ei ole milloinkaan heikkoasteinen. Tämä selittyy kielihistoriallisilla syillä. Kun supistumaverbin konsonanttivartaloon liittyy potentiaalin tai toisen partisiipin tunnus, vartalon loppu-t assimiloituu n:ksi, esim. vastannut, osannut, vastannee, osannee (ei vastatnut, osatnut, vastatnee, osatnee). Supistumaverbien imperfektin pääte on -si, murteissa ja puhekielessä sanan lopussa usein pelkkä -s. Lounais­murteissa tämä pääte on eräissä tapauksissa levinnyt verbeihin, jotka eivät ole supistumaverbejä ja toisaalta on alettu muodostaa supistumaverbien imperfektejä muiden verbien imperfektien tavoin. Näin ollen lounaismurteissa saatetaan sanoa esim. sanosin, kertos, avoin, ja näitä yleiskielessä vastaavat sanoin, kertoi, avasin.Nykysuomen käsikirja, vuodelta 1991 oleva painos, s. 68 == Lähteet == Luokka:Suomen kieli
Dub techno

Dub techno on teknon alagenre. Alun perin se on kehittynyt eri tyylien variaatioista 1990-luvun Berliinissä eri kokeiluiden myötä yhdistelemällä Detroit-teknon eri tyylejä Jamaican dub reggaen prosesseihin ja efekteihin. == Vaikuttaneita artisteja == *Andy Stott *Basic Channel, tunnetaan myös nimellä Maurizio and Rhythm & Sound *Deepchord *Deadbeat *Echospace, tunnetaan myös nimellä cv313 *Monolake *Vladislav Delay Luokka:Teknon tyylilajit
Tanssiurheiluseura Fregolina

Tanssiurheiluseura Fregolina on perustettu Kaarinassa vuonna 1994. Seurassa voi harrastaa kilpatanssia: vakio- ja latinalaistansseja. Seura yhdistyi vuonna 2021 Lá Team:in kanssa uudeksi seuraksi nimeltään Lá Team. == Lähteet == == Aiheesta muualla == * Fregolina Luokka:Suomalaiset tanssiurheiluseurat Luokka:Kaarinalaiset urheiluseurat Luokka:Vuonna 1994 perustetut urheiluseurat
Phetsarath Rattanavongsa

prinssi Phetsarath Rattanavongsa (s. 19. tammikuuta 1890 Luang Phrabang – 14. lokakuuta 1959 Luang Phrabang) oli Laosin pääministeri. ==Lapsuus ja aikuisuus== Rattanavongsa syntyi kuninkaallissuvulle vuonna 1890. Hänen isänsä oli prinssi Bounkhong ja hänen äitinsä kuningatar Thongsy. Rattanavongsa opiskeli siirtolaisena Lycee Chasseloup Laubatissa Saigonissa ja jatkoi siitä Lycée Montaigneniin, sekä École Colonialeniin. Rattanavongsa palasi takaisin Laosiin missä hän meni naimisiin prinsessa Nhin Kham Vennenin kanssa. Rattanavongsa sai vuonna 1919 tittelin, joka oli ollut hänen isänsä hallussa. Rattanavongsalla oli korkeimman luokan armeijan joukot koko maassa. Samana vuonna Rattanavongsa nimitettiin alkuperäiskansojen johtajaksi.http://www.britannica.com/biography/Prince-Phetsarath-Ratanavongsa Vuonna 1942 hänet nimitettiin pääministeriksi. Hän toimi pääministerinä vuoteen 1945. Rattanavongsa oli mukana Kiinan-Japanin sodassa kenraalina, kunnes vuonna 1945 Japanin antauduttua, Rattanavongsa lähetti sähkeen, missä hän kertoo että Japanin antautuminen ei vaikuttanut Laosiin, mutta varoittamalla heitä ulkopuolisista väliintuloista. Rattanavongsa luopui virastaan ja asettui Thaimaahan asumaan. ===Kuolema=== Rattanavongsa kuoli vakavan aivoverenvuodon seurauksena 14. lokakuuta 1959. ==Lähteet== Luokka:Laosin kuninkaalliset Luokka:Laosilaiset kenraalit Luokka:Vuonna 1890 syntyneet Luokka:Vuonna 1959 kuolleet
Heimanu Taiarui

Heimanu Philippe Taiarui (s. 24. elokuuta 1986 Tahiti) on tahitilainen beachfutispelaaja ja jalkapalloilija. Taiarui kuuluu beachfutiksessa Tahitin beachfutismaajoukkueeseen. Hän on 170 senttimetriä pitkä ja painaa 66 kilogrammaa.http://nl.soccerwiki.org/player.php?pid=73792 Taiarui on osallistunut Tahitin maajoukkueen kanssa kolmiin MM- kilpailuihin.http://www.fifa.com/worldfootball/statisticsandrecords/players/player=345999/index.html Vuoden 2015 MM-kilpailuista Taiarui saavutti Tahitin kanssa hopeaa ja hänet valittiin myös turnauksen parhaaksi pelaajaksi ja palkittiin Golden Ball -palkinnolla.http://www.fifa.com/beachsoccerworldcup/news/y=2015/m=7/news=taiarui- and-moran-strike-gold-2666263.html Taiarui on beachfutiksessa pelipaikaltaan puolustaja.http://www.beachsoccer.com/players/Taiarui%20Heimanu Taiarui pelaa jalkapalloa Tahitin jalkapalloliigan AS Piraessa. Hän on voittanut Tahitin mestaruuden kaudella 2013-2014 ja on pelannut myös OFC Champions Leaguessa.http://www.transfermarkt.co.uk/heimanu-taiarui/profil/spieler/320017 Jalkapallossa Taiarui on pelipaikaltaan keskikenttäpelaaja. == Lähteet == Luokka:Tahitilaiset beachfutispelaajat Luokka:Tahitilaiset jalkapalloilijat Luokka:Vuonna 1986 syntyneet Luokka:Elävät henkilöt
Ekotyyppi

thumb|Neljä nuppusammalen (Physcomitrella patens) ekotyyppiä. Ekotyyppi on eliölajin muoto, joka on geneettisesti sopeutunut tietyn alueen olosuhteisiin. Esimerkiksi rauduskoivusta on olemassa eri ekotyyppejä eteläisemmillä ja pohjoisemmilla alueilla. Näiden ekotyyppien silmun muodostuminen on sopeutunut alueellisiin eroihin yön pituudessa. Myös vuorovesialueen eri alueilla voi kehittyä eri ekotyyppejä, kuten on tapahtunut Pohjanmeren, Norjan ja Tanskan salmien rannikoilla kasvavalle hollanninsuolayrtille. Myös ihmisen kehittämät lajikkeet, jotka on kehitetty tietyn alueen olsuhteisiin sopeutuviksi, ovat ekotyyppejä, kuten esimerkiksi eräät persikkalajikkeet. == Katso myös == * muoto * muunnos == Lähteet == Luokka:Ekologia Luokka:Taksonomia
Pedro Morán

Pedro Pablo Morán (s. 9. kesäkuuta 1990) on paraguaylainen beachfutispelaaja. Morán edustaa Paraguayn beachfutismaajoukkuetta ja Selección Aregueñaa. Pelipaikaltaan 176 senttimetriä pitkä Morán on laitapelaaja.http://www.beachsoccer.com/players/Pedro%20Moran Morán on osallistunut kaksiin MM-kilpailuihin, vuosina 2013 ja 2015.http://www.fifa.com/worldfootball/statisticsandrecords/players/player=371589/index.html Vuoden 2013 MM-kilpailuissa hän teki viisi maalia. Vuoden 2015 MM-kilpailuissa Morán teki kolmessa pelaamassaan alkulohkon ottelussa kahdeksan maalia (kaksi hattutemppua ja yksi tupla) ja saavutti turnauksen parhaalle maalintekijälle jaettavan Golden Ball -palkinnon. Hän sai palkinnon, sillä hän oli tarvinnut kahdeksaan maaliin vähemmän pelejä kuin samaan maalimäärään yltäneet Madjer ja Noël Ott.http://www.fifa.com/beachsoccerworldcup/news/y=2015/m=7/news=taiarui- and-moran-strike-gold-2666263.html == Lähteet == Luokka:Paraguaylaiset beachfutispelaajat Luokka:Vuonna 1990 syntyneet Luokka:Elävät henkilöt
Hammond

Hammond voi tarkoittaa ainakin seuraavia: *Hammond, kaupunki Indianassa Yhdysvalloissa *Hammond, kaupunki Louisianassa Yhdysvalloissa *Hammond-urut, sähköinen kosketinsoitin == Etunimenä == *Hammond Innes (1913-1998), brittiläinen kirjailija == Sukunimenä == *Albert Hammond (s. 1944), brittiläinen muusikko *Albert Hammond Jr (s. 1980), yhdysvaltalainen muusikko *Aleqa Hammond (s. 1965), Grönlannin pääministeri *Andrew Hammond (s. 1988), kanadalainen jääkiekkoilija *Chelsea Hammond (s. 1983), jamaikalainen pituushyppääjä ja olympiamitalisti *David Hammond (1881–1940), yhdysvaltalainen uimari *Derek Hammond-Stroud (1926–2012), brittiläinen ooppera-, operetti- ja konserttilaulaja, *Edward Payson Hammond (1931–1910), yhdysvaltalainen evankelista ja hengellisten laulujen tekijä *Jay Hammond (1922–2000), yhdysvaltalainen poliitikko, Alaskan kuvernööri *Jeffrey Hammond (s. 1946), brittiläinen basisti *John Hammond (1910–1987), yhdysvaltalainen musiikkituottaja *Kathy Hammond (s. 1951), yhdysvaltalainen pikajuoksija *Laurens Hammond (1895–1973), yhdysvaltalainen soitinrakentaja, Hammond- urkujen keksijä *Leslie Hammond (1905–1955), intialainen maahockeypelaaja *Linda Darling-Hammond (s. 1951), yhdysvaltalainen kasvatustieteilijä *L. Blaine Hammond (s. 1952), yhdysvaltalainen astronautti *Mary Hammond, englantilainen lauluopettaja ja laulaja *N. G. L. Hammond (1907–2001), brittiläinen historioitsija *Nicholas Hammond (s. 1950), yhdysvaltalainen näyttelijä *Philip Hammond (s. 1955), brittiläinen poliitikko ja ministeri *Richard Hammond (s. 1969), brittiläinen televisiojuontaja *Roger Hammond (s. 1974), brittiläinen kilpapyöräilijä ===Kuvitteellisia henkilöitä=== *George Hammond, hahmo televisiosarjassa Tähtiportti *John Hammond, hahmo elokuvassa Jurassic Park Luokka:Luettelot henkilöistä sukunimen mukaan